
             Director DMRU
            Viviana VLĂDUȚU
REFERAT
privind afișarea pe site-ul Agenției Naționale de Cadastru și Publicitate Imobiliară a
proiectului de Ordin privind modificarea și completarea Ordinului directorului general al Agenției Naționale de Cadastru și Publicitate Imobiliară nr. 1445/2016 privind aprobarea  organigramei oficiilor de cadastru și publicitate imobiliară, a Centrului Național de Cartografie, precum și a regulamentelor de organizare și funcționare ale acestora

Având în vedere prevederile art. 3 alin. (13) și art. 6 alin. (1) din Legea cadastrului și a publicității imobiliare nr. 7/1996, republicată, cu modificările și completările ulterioare pentru transpunerea în practică a acestor dispoziții legale a fost elaborat proiectul de Ordin privind modificarea și completarea Ordinului directorului general al Agenției Naționale de Cadastru și Publicitate Imobiliară nr. 1445/2016 privind aprobarea  organigramei oficiilor de cadastru şi publicitate imobiliară, a Centrului Naţional de Cartografie, precum şi a regulamentelor de organizare şi funcţionare ale acestora.
Potrivit dispozițiilor art. 7 din Legea nr. 52/2003 privind transparența decizională în administrația publică, republicată, " (1) În cadrul procedurilor de elaborare a proiectelor de acte normative autoritatea administrației publice are obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz. Autoritatea administrației publice va transmite proiectele de acte normative tuturor persoanelor care au depus o cerere pentru primirea acestor informații.
(2) Anunțul referitor la elaborarea unui proiect de act normativ va fi adus la cunoștința publicului, în condițiile alin. (1), cu cel puțin 30 de zile lucrătoare înainte de supunerea spre avizare de către autoritățile publice. Anunțul va cuprinde: data afișării, o notă de fundamentare, o expunere de motive, un referat de aprobare privind necesitatea adoptării actului normativ propus, un studiu de impact și/sau de fezabilitate, după caz, textul complet al proiectului actului respectiv, precum și termenul limită, locul și modalitatea în care cei interesați pot trimite în scris propuneri, sugestii, opinii cu valoare de recomandare privind proiectul de act normativ. 

(4) La publicarea anunțului, autoritatea administrației publice va stabili o perioadă de cel puțin 10 zile calendaristice pentru proiectele de acte normative prevăzute la alin. (2), pentru a primi în scris propuneri, sugestii sau opinii cu privire la proiectul de act normativ supus dezbaterii publice.

(13) Prin excepție de la prevederile alin. (2), în cazul reglementării unei situații urgente sau a uneia care, din cauza circumstanțelor sale excepționale, impune adoptarea de soluții imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului prevăzut de respectivul alineat. "
Având în vedere cele de mai sus, vă rugăm să aprobați publicarea pe site-ul Agenției Naționale de Cadastru și Publicitate Imobiliară, la secțiunea ”Transparență decizională", cu titlul "Proiect de Ordin privind modificarea și completarea Ordinului directorului general al Agenției Naționale de Cadastru și Publicitate Imobiliară nr. 1445/2016 privind aprobarea  organigramei oficiilor de cadastru și publicitate imobiliară, a Centrului National de Cartografie, precum și a regulamentelor de organizare și funcționare ale acestora".

Anexăm prezentului referat următoarele documente:
- Proiectul de Ordin privind modificarea și completarea Ordinului directorului general al Agenției Naționale de Cadastru și Publicitate Imobiliară nr. 1445/2016 privind aprobarea  organigramei oficiilor de cadastru și publicitate imobiliară, a Centrului Național de Cartografie, precum și a regulamentelor de organizare și funcționare ale acestora;
- Anexele nr. 1 și 5;
- Referatul privind aprobarea modificării și completării Ordinului directorului general al Agenției Naționale de Cadastru și Publicitate Imobiliară nr. 1445/2016 privind aprobarea  organigramei oficiilor de cadastru și publicitate imobiliară, a Centrului Național de Cartografie, precum și a regulamentelor de organizare și funcționare ale acestora;
- Tabelul de colectare a propunerilor și observațiilor.
Documentele menţionate mai sus urmează a fi afişate pe site-ul Agenţiei Naţionale de Cadastru şi Publicitate Imobiliară la data de 14.04.2025, cu menţiunea că propunerile şi observaţiile se pot transmite la adresa de e-mail transparenta@ancpi.ro.
Menţionăm că proiectul a fost transmis şi în format editabil la adresele de e-mail: madalina.iancu@ancpi.ro, virgil.duta@ancpi.ro, transparența@ancpi.ro 

Observaţiile şi propunerile primite din partea societăţii civile vor fi transmise la adresa de e-mail: dmru@ancpi.ro .
Termenul limită până la care se pot transmite propuneri şi observaţii este de 10 zile calendaristice de la publicarea anunţului.

